১৯৪৬ সালের কোনো এক ঘটনাকে কেন্দ্র করে দীর্ঘ দশ বছর এ দুদল এক অপরের বিপক্ষে মাঠে নামেনি। তবে ব্রাজিল-আর্জেন্টিনার শত্রুতার শুরু ১৯২০ সাল থেকে। ওই বছরের ১২ অক্টোবর বুয়েন্স আয়ার্সে অনুষ্ঠিত এক প্রদর্শনী ম্যাচে আর্জেন্টাইন মিডিয়া ব্রাজিলিয়ানদেন ‘কালো বানর’ বলে অভিহিত করে। এতে চরম অপমানিত বোধ করে তারা। যার ক্ষুব্ধ প্রতিক্রিয়ায় বেশ কিছু ব্রাজিলিয়ান ম্যাচটিতে খেলতে অস্বীকৃতি জানান। ফলে ব্রাজিলিয়ানদের প্রথম একাদশ সাজানো কঠিন হয়ে গড়ে। শেষমেশ আটজনের দল নিয়ে মাঠে নামে ব্রাজিল। ব্রাজিলিয়ানদের এমন সিদ্ধান্তে ক্ষিপ্ত হয়ে আর্জেন্টাইনরাও আটজনের দল নিয়ে খেলার সিদ্ধান্ত নেয়। খেলায় ৩-১ গোলে জয় পায় স্বাগতিকরা।